NaiveNeuron/SloPal huggingface dataset:
Kažimír, Peter, podpredseda vlády a minister financií SR (2018-11-29):
Ďakujem pekne za slovo. Novelou zákona sa preberá smernica Rady Európskej únie, ktorá upravuje a harmonizuje pravidlá zdaňovania pri použití poukazov, a čl. I smernice Rady, ktorá upravuje pravidlá zdaňovania poskytovania služieb na diaľku. Na základe záverov analýzy inštitútu zábezpeky na daň pri registrácii rizikových zdaniteľných osôb za platiteľov daní, ktorú vykonalo finančné riaditeľstvo, sa ďalej navrhuje zrušenie tohto inštitútu z dôvodu, že stratil svoje opodstatnenie. Čiže návrhom sa ruší inštitút zábezpeky na daň pri registrácii rizikových zdaniteľných osôb na platiteľov DPH. V súvislosti s pokračujúcim trendom digitalizácie finančnej správy sa navrhuje zjednodušenie procesu vrátenia daní turistom z tretích krajín pri vývoze tovaru, a to využitím elektronických prostriedkov. Zjednodušenie procesu vrátane vrátenia dane a zníženia minimálnej hodnoty tovaru zo 175 eur, tak ako je to dnes, na 100 eur prispeje k zatraktívneniu Slovenskej republiky pre cestujúcich z tretích štátov. Novela zákona o dani z pridanej hodnoty je orientovaná aj na oblasti, v ktorých aplikačná prax ukazuje potrebu upraviť existujúce pravidlá uplatňovania dane, napríklad s cieľom zabrániť zneužívaniu uplatňovania odpočtov dane pri dodaní a nájme nehnuteľností určených na bývanie. Ešte by som vás chcel informovať o pozmeňovacích návrhoch. Ide o posun účinnosti nových pravidiel zdaňovania dodávok tovarov a služieb s použitím poukazov z 1. januára 2019 na 1. október 2019. Ide o vytvorenie dostatočného časového priestoru pre technické zabezpečenie úprav systému dotknutých platiteľov dane. V ďalšom sa prijali pozmeňovacie návrhy, ktoré smerovali k spresneniu uplatňovania nových pravidiel zdaňovania nájmu nehnuteľností, kde v praxi nové pravidlá sa budú uplatňovať v prípade nájomných zmlúv, na základe ktorých budú nehnuteľnosti odovzdané nájomcovi do užívania po účinnosti novely zákona. A v ďalšom ešte boli prijaté pozmeňovacie návrhy, ktoré smerujú k eliminácii praktických problémov pri stanovovaní hodnoty stavby alebo jej časti pred začatím stavebných prác, pri zmene účelu užívania stavby alebo pri jej významnej rekonštrukcii, ak sa tieto začali pred účinnosťou novely zákona. Nové pravidlá sa uplatnia, ak sa stavebné práce začali po nadobudnutí účinnosti zákona. Toľko na úvod. Ďakujem.
Sulík, Richard, predseda NR SR (2010-11-05):
Ďakujem vám. Pán poslanec Nagy reaguje na faktickú poznámku. Nech sa páči.
Grendel, Gábor, podpredseda NR SR (2022-02-23):
Do rozpravy sa teraz ešte hlási pán spravodajca, nech sa páči.
Poliačik, Martin, poslanec NR SR (2013-05-29):
Ďakujem. Skúsim zareagovať aj na pána predkladateľa optimistu. Nie je to, pán predkladateľ, tak, že by som povedal, že som za zachovanie súčasného stavu a nechcem ho nahradiť alebo že by som nenúkal alternatívu. Tá alternatíva je. Tá alternatíva je vláda práva. Alternatíva je, že by vrcholné zložky štátu robili to, čo majú robiť, že by napríklad Ústavný súd povedal v tej istej veci vždy to isté. Problém Slovenska často nie je v napísanom zákone a v tom, aké je pravidlo. My máme aj, čo sa týka boja proti korupcii, perfektné pravidlá. Problém je v ľuďoch, hej, a v tom, akým spôsobom sú tie pravidlá vymáhané alebo uskutočňované. A potom vlastne každé pravidlo môže byť, ak sa zhodneme na tom, že problém je v ľuďoch, a teda v spoločnosti ako takej, ak sme my tu reprezentanti toho, ja osobne si nemyslím, že parlament je úplne reprezentantom toho, čo je spoločnosť, to by bolo veľmi zlou známkou často o spoločnosti, niekedy dobrou, ale často veľmi zlou, ale myslím si, že alternatívou je naozaj nechať dobehnúť ten transformačný proces, ktorý Slovensko má v niektorých veciach úspešne a v niektorých veciach menej úspešne za sebou. Alternatívou je tak napríklad stavať na európskych systémoch vlády a postavenia jednotlivých orgánov štátu a menej sa inšpirovať tými americkými. Preto som vám dával tú otázku, kde to v Európe funguje, kde v Európe je priamo volený generálny prokurátor. Totiž napríklad pre mňa by bolo významným argumentom, keby Švajčiari mali priamo voleného generálneho prokurátora, môžeme sa k tomu ešte určite dostať, toto nie je prvýkrát a poslednýkrát, čo sa venujeme tejto téme, pretože Švajčiarsko ako výkladná skriňa priamej demokracie má stovky rokov skúseností. A už by tak mohli vedieť povedať, čo a ako funguje. A tam keby buď generálny prokurátor, alebo jemu podobná pozícia bola priamo volená, mohlo by to byť v európskom kontexte pre nás bližšie, ako sú tie americké systémy. To znamená nie nutne musí kríza stávajúceho systému znamenať potrebu úplne paradigmatického shiftu, že nie vždy to súčasné nastavenie a snaha o vypilovanie detailov, aspoň dať tomu času, aby to začalo fungovať, ako si predstavujeme, že by to malo fungovať, musí znamenať, že ak to nezvládame, tak to musíme preklopiť a robiť niečo iné. A ešte raz opakujem, ja som fanúšikom priamej demokracie. Napriek tomu, že SMER dlhodobo vykazuje 40 % v preferenciách, napriek tomu, že Ivan Gašparovič bol dvakrát zvolený za prezidenta, stále som fanúšikom priamej demokracie a myslím si, že, áno, ľudia by vedeli zvoliť aj dobrého prezidenta a možno by vedeli zvoliť aj generálneho prokurátora, ale tvrdím, že, ako debatér to poviem, nepoctivo sme oddebatovali túto tému na to, aby sme mohli hlasovať o zákone. Chce to viac. Ďakujem.
Kollár, Boris, predseda NR SR (2022-06-21):
Prosím, prezentujme sa a hlasujeme. (Hlasovanie.) Prítomných 130 poslancov, za 119, proti 6, nehlasovali 5. Konštatujem, že sme navrhnuté uznesenie schválili. Prosím člena osobitného kontrolného výboru na kontrolu činnosti Slovenskej informačnej služby pána poslanca Gábora Grendela, aby uviedol hlasovanie o návrhu uznesenia k Správe o činnosti Slovenskej informačnej služby za rok 2021 . Budeme hlasovať o návrhu uznesenia, ktorým Národná rada berie na vedomie Správu o činnosti Slovenskej informačnej služby za rok 2021. Nech sa páči, pán poslanec, máte slovo.
M. Sabolová, poslankyňa: (2007-05-11):
Ja nenapĺňam programové vyhlásenie vlády. Toto som prečítala na začiatku, to bol program, s ktorým sme my šli aj do tohto parlamentu. Čiže mne ide o to, aby sme hovorili nie o tom, či to je najschodnejší spôsob možno vyriešiť problém, ale je to reálna potreba v zdravotníctve, aby sa tie zdroje tam dostali. To nie je, že ja vyriešim tým spôsob v zdravotníckom systéme financovanie a chod. Je to realita, ktorú treba urobiť, pretože tak ako všetci máme valorizované príjmy, ako všetci musíme odvádzať väčšie poplatky za prevádzkové náklady, lebo ich valorizujú iní, tak aj v tom systéme zdravotníctva je tá reálna potreba. Nemôžem pripustiť diskusiu, lebo s takou som sa stretla, že ak zvýšime odvody a vytvoríme nejaký deficit v štátnom rozpočte, treba hľadať tie zdroje, určite ohrozíme euro. Predstava, ako ľudia musia byť na prvom mieste, a toto si myslím, že tento návrh, argument pre mňa neobstojí. Tretie poznámka je k Veriteľovi, pretože pán poslanec Halecký hovoril o Veriteľovi, že oddlžoval. Istým spôsobom vyriešil alebo riešil problém v zdravotníctve. Len nevieme, čo s tým Veriteľom je dnes, nevieme, kde sú zdroje už v minulom roku, ktoré zvýšili vo Veriteľovi. Bolo to možno, dovolím si odhadnúť, nejakých 500 mil. Budem sa pýtať, aj bola otázka na hodine otázok, len nebolo na ňu zodpovedané, čakám písomnú odpoveď. Musíme hovoriť o tom reálne, a to je jedno, kto bude vo vláde, o spoluúčasti pacientov, ak budú výkony, ak budú ceny výkonov. Musíme, a myslím si, že aj tento parlament, už bude snáď správa, ale až v júni, požiadať, aby sa urobilo ekonomické jednoduché vyhodnotenie, ako tie verejné zdroje v tých štátnych a neštátnych subjektoch tečú. A posledná poznámka je tá, že predložím aj pozmeňujúci návrh do zákona o poskytovateľoch, ktorý je tu v druhom čítaní, vládny návrh zákona, aby sme urýchlili, prípadne, ak to neurobím ja a urobí to vládna koalícia, budem to len vítať, navýšenie za poistencov štátu, aby sme už budúci týždeň pri zákone o poskytovateľoch novým článkom novelizovali zákon o poistení, aby sme skutočne pomohli tomu systému sa prebrať. Ďakujem veľmi pekne a prosím o podporu. Myslím si, že robíme to nielen pre zdravotníkov, ale aj pre občanov. Ďakujem pekne.
Pčolinský, Peter, podpredseda NR SR (2023-02-14):
S reakciou na faktické, pani poslankyňa Janka Bittó Cigániková, nech sa páči.
Susko, Boris, poslanec NR SR (2015-05-21):
Ďalej budeme hlasovať o pozmeňujúcich návrhoch, ktoré boli podané v rozprave. Ako o prvom dajte hlasovať o pozmeňujúcom návrhu pána poslanca Madeja spoločne o všetkých šiestich bodoch.
Cmorej, Peter, poslanec NR SR (2022-10-21):
Ďakujem pekne za slovo. Budem trošku dlhší, takže nemusí sa kolega Halák až tak plašiť. Ide o novelu zákona o majetku obcí, čo by sme mohli s troškou nadsázky nazvať ako protikorupčný zákon v samosprávach. A je to zákon, ktorý som pripravoval s kolegami ešte v dobe, kedy sme boli v koalícii. Delí sa na také dve časti a tú časť, tú prvú, tú hlavnú, ktorá hovorí o verejných obchodných súťažiach, cez ktoré sa častokrát predáva majetok v samosprávach, tak tú sme veľmi intenzívne konzultovali so sekciou právnou, a teda s oddelením majetku na ministerstve financií, kam tento zákon spadá. Chcem sa pri tejto príležitosti veľmi pekne poďakovať pani Gajdošovej, sekčnej šéfke, a pánovi Pokornému, šéfovi oddelenia majetku, že sa nám venovali. V podstate verzia dokumentu, ktorú sme potom premietli do zákona, bola verzia 12, takže z toho vám môže byť, kolegovia, z toho je jasné, že naozaj sme veľmi veľa času venovali konzultáciám a nielen teda s ministerstvom, ale napríklad aj so ZOMOS-om alebo s inými odborníkmi, ktorí sa teda venujú samospráve. Tento zákon má teda... a ešte k tomu poviem, už som teda zachytil také niečo, že budú nejaké koalično-opozičné rokovania, že čo my podporíme, ak vy nám podporíte, tak tu chcem rovno deklarovať, ja k tomuto zákonu, tento zákon nebudem vôbec zapájať do takýchto handlovačiek, lebo osobne si myslím, že ide o takú dobrú vec, ktorú by mali všetci poslanci podporiť už bez akýchkoľvek náznakov alebo snáh o to, aby za to niečo získali. Myslím, že ak to, kolegovia, nepodporíte, tak si trošku narobíte hanbu, takže to nechcem nejaký neprimeraný tlak na vás, na vás vyvíjať, ale dúfam, že si to teda pozriete a neodpálite to len tak ako opozičný návrh, lebo každý, kto sa zaujíma o samosprávu, tak by mal pochopiť, že toto je niečo, čo nám chýba. Ten zákon má dve časti. Tá druhá časť, tá tam pribudla tak viac-menej na poslednú chvíľu a tá neni úplne detailne odkonzultovaná s ministerstvom financií. A tá v podstate hovorí o vysporiadaní majetku medzi mestskými časťami a mestom, teda týka sa Bratislavy a Košíc a ešte sa jej bližšie budem venovať vo svojom vystúpení v rozprave. Tá prvá časť, tak tá sa venuje teda úprave obchodných verejných súťaží, cez ktoré sa častokrát pomerne netransparentne predáva majetok, a to je tá, ktorá je teda plne odkonzultovaná s ministerstvom. Toľko v úvodnom slove a do rozpravy sa hlásim ako prvý, aby bolo na mňa možné reagovať. Ďakujem.
Pellegrini, Peter, predseda NR SR (2015-09-29):
Ďakujem aj vám za vaše vystúpenie, pán poslanec. Na vaše vystúpenie sú dve faktické poznámky. Končím možnosť prihlásiť sa s faktickými poznámkami. Ako prvý s faktickou je pán poslanec Poliačik.
Prostredník, Ondrej, poslanec NR SR (2024-06-13):
Ďakujem, pán predsedajúci. Kolega Štefunko hovoril vo svojom vystúpení aj o tých legislatívno-technických stránkach tohoto, tejto novely, spomenul, ocenil, že zákon bol v medzirezortnom pripomienkovom konaní, ale upozornil na to, že toto medzirezortné pripomienkové konanie bolo skrátené. Obeťou tohoto skráteného medzirezortného pripomienkového konania sa stala jedna hromadná pripomienka, na ktorú chcem upozorniť v tejto súvislosti. Ide o situáciu, ktorá sa dotýka obyvateľov mnohých obcí, ide konkréte o likvidáciu odpadových vôd. Táto hromadná pripomienka predložená konkrétne iniciatívou občanov z Grinavy upozorňuje na to, že mnohí obyvatelia našich obcí na Slovensku sú doslova rukojemníkmi veľmi zlého diskriminačného stavu, pokiaľ ide o ceny za likvidáciu odpadových vôd. Poviem to príkladom. Priemerná štvorčlenná rodina v tejto konkrétnej lokalite, ktorá je napojená na kanalizáciu, platí ročne za likvidáciu odpadových vôd 160 eur. Priemerná štvorčlenná rodina v tejto lokalite, ktorá je nútená odvážať odpadové vody do čističky, platí 900 eur. A to je cena za likvidáciu, nie za ten prevoz samotný. Je preto ozaj v záujme aj v environmentálnom, aby sa táto vec riešila prípadne aj reguláciou cien pri odvážaných vodách. Ďakujem.
Grendel, Gábor, podpredseda NR SR (2022-05-24):
Pán poslanec Kuriak.
B. Bugár, podpredseda NR SR: (2004-03-09):
(Hlasovanie.) Prítomných 131 poslancov, 105 za návrh, 25 poslancov sa zdržalo hlasovania, 1 nehlasoval. Konštatujem, že aj váš návrh, pán poslanec Horák, sme schválili. Až teraz môžeme pristúpiť... V. Horák, poslanec: Ďakujem. Teraz už definitívne môžeme hlasovať o postúpení zákona do tretieho čítania.
Laššáková, Jana, podpredsedníčka NR SR (2015-04-23):
Pán poslanec Kadúc chce položiť doplňujúcu otázku. Nech sa páči, máte na to dve minúty.
Hrušovský, Pavol, podpredseda NR SR (2010-12-14):
Hlasujeme o návrhu uznesenia. (Hlasovanie.) 143 prítomných, 79 za návrh, 63 sa zdržalo, 1 nehlasoval. Národná rada návrh uznesenia schválila. Poprosím pána poslanca Horvátha, aby z poverenia výboru pre sociálne veci a bývanie Národnej rade predložil návrhy hlasovaní k prerokovávanému návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 2/1991 Zb. o kolektívnom vyjednávaní v znení neskorších predpisov , ktorý predložila skupina poslancov Národnej rady Slovenskej republiky, v ktorom žiadajú zmeniť a doplniť zákon o kolektívnom vyjednávaní, ktorý prerokovávame ako tlač 87. Pán poslanec, máte slovo.
Kollár, Boris, predseda NR SR (2021-06-30):
S ďalšou faktickou rovnako vystúpi pán poslanec Vons, nech sa páči.
Blanár, Juraj, podpredseda NR SR (2022-06-28):
Ďakujem, pán minister. Chcem poprosiť ešte pani spravodajkyňu, aby ohlásila termín hlasovania o tomto bode, keďže sme v druhom čítaní a odznel aj pozmeňujúci návrh v správe.
Ďuriš Nicholsonová, Lucia, podpredsedníčka NR SR (2018-06-14):
Jedna faktická poznámka na vaše vystúpenie. Končím možnosť prihlásiť sa. Pani poslankyňa Sárközy, nech sa páči.
Jarjabek, Dušan, poslanec NR SR (2021-09-30):
Ďakujem za slovo, pán predsedajúci. Ja by som len chcel vysvetliť aj vzhľadom na to, čo tuná bolo už povedané ohľadne tej nešťastnej, resp. tej, tých repríz nešťastnej tlačovej konferencie, ktorú pán, pán prokurátor mal, a teda boli na ne rôzne ohlasy zo strany médií, či teda bol naplnený zákon, alebo nebol naplnený zákon. Vážení kolegovia, v žiadnom mediálnom zákone nemáte napísané, akým spôsobom má ten alebo onen informovať o dôležitej veci, ktorá sa stala, ani minister, ani poslanec, a už vôbec nie prokurátor, ale má informovať. A či si ten, kto informuje, zvolí tlačovú besedu, zvolí vyhlásenie, zvolí čokoľvek, je jeho pánska vôľa. Ide o obsah, akým spôsobom on sám prezentuje to, čo prezentovať chce. A to znamená, keď je to formou vyhlásenia, je to formou vyhlásenia. Keď je to formou tlačovej besedy, je to formou tlačovej besedy. A tuná sa tie informácie skutočne dostali do všetkých médií preto, lebo aj to bola forma vyhlásenia, nakoniec aj tak to bolo pôvodne, pôvodne teda napísané a ohlásené. Čiže to, že printy, alebo ja neviem, kto sa sťažovali, že vlastne tá, teda neboli pozvaní na tlačovú besedu, no nemuseli byť pozvaní na tlačovú besedu, ale k tým informáciám mali prístup presne taký, aký si zvolili. Čiže to všetko, ten cirkus ohľadne predvolávania pána prokurátora na rôzne výbory, to je proste omyl, to je hlúposť a na nič také ani netreba reagovať, lebo žiadny zákon nebol porušený.
Laššáková, Jana, podpredsedníčka NR SR (2014-09-18):
Na vystúpenie pána poslanca s faktickými poznámkami, páni poslanci Fecko, Mičovský, Huba. Končím možnosť prihlásiť sa s faktickými poznámkami. Nech sa páči, pán poslanec Fecko.
Šebová, Zuzana, poslankyňa NR SR (2023-05-18):
Ďakujem pekne. Aktuálne platná úprava zákona č. 89/2016 Z. z. definuje a následne reguluje iba elektronické cigarety obsahujúce nikotín. Európska legislatíva, konkrétne smernica Európskeho parlamentu o výrobe, prezentácie a predaji tabakových a súvisiacich výrobkov, ktorá je v Slovenskej republike transponovaná prostredníctvom zákona č. 89/2016 Z. z. o výrobe, označovaní a predaji tabakových výrobkov a súvisiacich výrobkov, ale umožňuje regulovať aj elektronické cigarety bez nikotínu. V kontexte vyššie uvedené... napísaného je nevyhnutné využiť možnosť minimálnej regulácie elektronických cigariet bez nikotínu podľa vzoru viacerých krajín Európskej únie, napr. Nemecká spolková republika alebo Česká republika, a to práve z dôvodu ich širokej dostupnosti bez akéhokoľvek obmedzenia vrátane obmedzenia veku. Tieto výrobky sú lákavé hlavne pre mladistvých, pričom sú v dôsledku chýbajúcej regulácie propagované aj na sociálnych sieťach a v médiách vrátane podujatí ako Miss Slovensko. Potreba regulácie je spôsobená hlavne tým, že ich tvár a užívanie je identické s elektronickými cigaretami s nikotínom a môže predstavovať vstupnú bránu až v fajčeniu. Zároveň je v súčasnej situácii veľmi komplikované kontrolovať, či dané výrobky naozaj neobsahujú nikotín. Ďakujem pekne.
Danko, Andrej, predseda NR SR (2019-10-23):
Prosím, prezentujme sa a hlasujme. (Hlasovanie.) Prítomných 144 poslancov (potlesk), za 70, proti 32, zdržalo sa 42. Konštatujem, že sme návrh neschválili. Teraz budeme hlasovať o bode 74. programu. Je to prvé čítanie o návrhu poslancov Dostála, Pavelku, Viskupiča, Klusa a Osuského na vydanie zákona, ktorým sa mení a dopĺňa zákon č. 18/1996 Z. z . o cenách (tlač 1736). Prosím spravodajcu z výboru pre financie a rozpočet poslanca Jána Kecskésa, aby hlasovanie uviedol. (Hlasovanie o návrhu poslancov Národnej rady Slovenskej republiky Ondreja Dostála, Radovana Pavelku, Mariána Viskupiča, Martina Klusa a Petra Osuského na vydanie zákona, ktorým sa mení a dopĺňa zákon Národnej rady Slovenskej republiky č. 18/1996 Z. z. o cenách v znení neskorších predpisov , tlač 1736.)
Susko, Boris, poslanec NR SR (2015-11-24):
Ďakujem pekne za slovo, pán predseda. Pán poslanec Lipšic, ja si, naopak, nemyslím, že je to jednoznačné, že to rozhodnutie Ústavného súdu, ktoré ste tu citovali, sa vzťahuje na tento prípad a že tuná je jednoznačné, ako by v takomto prípade Ústavný súd rozhodol, ak respektíve snažíte sa navodiť dojem, že to rozhodnutie Ústavného súdu sa vzťahuje na akúkoľvek exekučnú imunitu, avšak to rozhodnutie Ústavného súdu sa vzťahovalo na § 18a zákona o správe majetku štátu, ktorý deklaruje tú exekučnú imunitu na akýkoľvek majetok štátu, zatiaľ čo nehovorí o konkrétnom, respektíve nespochybňuje vôbec to, že exekučná imunita ako taká má svoje opodstatnenie v prospech štátu, keďže ten plní mnohé verejnoprávne funkcie, ktoré nie sú paralyzované a tak ďalej. To som citoval teraz to ustanovenie rozhodnutia Ústavného súdu. A keď si pozrieme samostatný zákon o správe majetku štátu, napríklad § 13f hovorí o tom, že prioritný majetok je nehnuteľný majetok štátu, ktorý nemožno exekvovať a tak ďalej. Hovoria to ďalšie zákony, napríklad zákon o Exportno-importnej banke Slovenskej republiky, kde obdobne ako tento zákon, tak aj ten hovorí, že exekúcii podľa tohto predpisu nepodliehajú nehnuteľný majetok, finančné nástroje vo vlastníctve Eximbanky, majetkové účasti, prostriedky určené na financovanie rôznych úverov a tak ďalej, aj ďalšie x zákony, kde exekučná imunita je daná konkrétnym rozsahom tak ako aj v tomto prípade, nie, samozrejme, celý majetok ako taký. A tieto nespochybnil nikto, ani Ústavný súd. Dokonca Ústavný súd sám v tom rozhodnutí hovorí, že je to opodstatnené v niektorých prípadoch. Čiže ja si nemyslím, že to je úplne jasné, ako Ústavný súd by v takomto prípade rozhodol. Ďakujem pekne.
Kresák, Peter, poslanec NR SR (2019-09-11):
Ďakujem pekne, pán predsedajúci. Kolegyne a kolegovia, ani k tomuto zákonu v rozprave nevystúpil žiaden poslanec a teda nebol podaný ani žiaden pozmeňujúci návrh. Dajte preto, budeme hlasovať, pán predsedajúci, o tom, o bodoch, ktoré boli prijaté v spoločnej správe, a to spoločne o bodoch 1 až 28 s návrhom gestorského výboru schváliť.
Novotný, Viliam, poslanec NR SR (2014-09-10):
Ja som sa ponáhľal do sály práve preto, aby som ešte stihol dať faktickú poznámku na pána poslanca Zajaca a pochváliť ho za toto vystúpenie, lebo, myslím si, že veľmi jasne demaskoval, ako to v skutočnosti SMER myslí s ľuďmi na Slovensku, ako to v realite robí. Na jednej strane dáva stále nové dane a odvody a zaťažuje pracujúcich ľudí, ľudí, ktorí od rána do večera chodia do práce, platia dane a odvody, poctivo vychovávajú svoje deti, snažia sa im zabezpečiť čo najlepšie vzdelanie. Na nich to váľa. Na nich dáva vždy nové a nové povinnosti. Im neuľaví v ničom. Oni majú pracovať. Oni majú zarábať. Ale svoje cieľové skupiny, na ktorých SMER-u záleží, tie si doslova a dopísmena SMER kupuje. No ale občas sa vlúdi aj chybička a chybičku, myslím si, že pán poslanec veľmi jasne pomenoval, lebo DPH bude rovnako postihovať aj dôchodcov, ktorí každý deň chodia do potravín kúpiť si rožky, maslo, mlieko a základné životné potraviny, ale takisto lieky – a takisto lieky – to by som rád podčiarkol, lebo vyššia DPH znamená vyššiu DPH aj na lieky, a napriek tomu, že neexistoval žiaden dôvod na to, aby SMER ponechal zvýšenú sadzbu DPH, napriek tomu, že DPH malo ísť o 1 % dole, SMER túto zvýšenú sadzbu DPH pozmeňovacím návrhom nechal len preto, aby bolo v rozpočte dostatok peňazí na rozhadzovanie a na kupovanie cieľových voličských skupín. O tom je celý sociálny balík strany SMER, ktorý s takou vehemenciou prezentuje pán premiér a predstavitelia strany SMER a z ktorého už prvá fajočka po včerajšku svieti na tabuli. Ďakujem pekne.
Danko, Andrej, predseda NR SR (2020-02-20):
Ďakujem. Do rozpravy je prihlásená pani poslankyňa Cigániková, pripraví sa poslanec Viskupič. Ešte raz poprosím, aby sme sa držali témy skrátené legislatívne konanie o sociálnom zabezpečení. Nech sa páči.
Fronc, Martin, poslanec NR SR (2015-12-04):
Pán predseda, pán minister, kolegyne, kolegovia, nedá mi po tom texte nepovedať aspoň jednu klasickú vetu, keď to tu počúvam: „Quando finieris et quando cessabis, universa vanitas mundi.“ Lebo toto, čo tu je, to už je len márnosť nad márnosť, ako sa to deje. A teraz k téme. Po prvé by som predsa len rád – to, čo som aj povedal vo faktickej poznámke – požiadal pána ministra, aby vysvetlil mi, pretože ten argument, ktorý ako hlavný zaznieva, prečo potrebujú policajti predĺžiť tú dobu, je, že jednoducho ten čas 48 hodín je krátky. Ja som povedal, že v dnešnej dobe pri fungovaní prenosu informácií, tak ako to funguje, sa mi zdá ten argument nie príliš dôveryhodný. Takže to by som rád uvítal. A teraz k veci. Ja si myslím, že, zopakujem to, keď je naozaj vážne ohrozenie občanov, majú nastúpiť aj mechanizmy, ktoré obmedzujú isté slobody. Slobody prirodzene patriace k demokratickej krajine. Ale spôsob riešenia, ktorý tu je prijatý, je pre mňa neprijateľný. Áno, bol som asi jediný poslanec, jak som sa dobre díval, pri hlasovaní v prvom čítaní, ktorý bol proti tomu, a zatiaľ nemám žiaden dôvod zmeniť svoj postoj, pretože som presvedčený, že táto situácia sa v demokratickej krajine rieši iným spôsobom. Rieši sa tak, že za presne stanovených podmienok a za konkrétnej situácie je vyhlásený stav ohrozenia a ten môže byť vyhlásený vládou, aby nedošlo k škodám zo zmeškania. Ale len na obmedzený čas, každé ďalšie predĺženie je už pod kontrolou parlamentu. To je vec, ktorá nenaruší demokratické princípy. Ale takto natvrdo prijať tie zmeny ústavy, som presvedčený, že ich narúša. Narúša demokratické práva a slobody občanov. A chcem upozorniť na dve skutočnosti. Po prvé, viacerí ste tu trochu krátko, takže si to ani nemôžete pamätať, ale my sme prijímali a ratifikovali Lisabonskú zmluvu a súčasťou tohto dokumentu bola aj charta ľudských práv a slobôd, európska charta ľudských práv a slobôd. Ja som vtedy upozorňoval, aj KDH upozorňovala na viaceré nebezpečenstvá z tak široko prijímanej charty. A my sme to prijali šmahom ruky, s ľahkosťou bez debaty. Dnes týmito obmedzeniami vlastne sa dostaneme s veľkou pravdepodobnosťou do rozporu s viacerými ustanoveniami tejto charty. A táto charta je záväzná ako súčasť Lisabonskej zmluvy. To je prvá vec. A druhé moje upozornenie je, viete, ja si nerobím ilúzie. Keď táto zmena ústavy prejde a keby sa aj zmenila vláda a neboli by ste vy vo vláde, ja si vôbec nemyslím, že nasledujúca vláda urobí to, že to vráti späť. Žiaľbohu. Obávam sa, že na mnoho rokov to zostane tak, ako sa to teraz prijme. A to je nebezpečenstvo nie pre nás politikov, my nie sme tí podstatní, je to nebezpečenstvo pre všetkých občanov tejto krajiny. A toto sú dôvody, pre ktoré ja som proti takejto zmene ústavy. A bol by som rád, keby ste sa v kľude zamysleli, nechcem ja používať a nemienim tu z tohto používať veci o kampani a politicky. Chcem zostať a zostávam prísne pri merite veci. Veď meritum veci, ktoré podľa mňa je vážnym ohrozením naozaj demokratického fungovania Slovenska. Ďakujem. (Potlesk.)
Gaborčáková, Soňa, poslankyňa NR SR (2019-04-02):
Trošku ešte.
Laurenčík, Milan, podpredseda NR SR (2020-11-04):
Ďakujem za slovo. Vážený pán kolega Blaha, no, tak v prvom rade tlieskali vaši poslanci pánovi Blanárovi, keď vystupoval, mne určite nikto netlieskal. A chcem sa spýtať, že kde vy vidíte hranicu toho kádrovania (reakcie z pléna), keď hovoríte. Kde vidíte hranicu toho kádrovania, pri výboroch áno, pri stálych delegáciách už nie? (Reakcie z pléna.) To je ako prvá moja otázka. Ja tam žiadnu hranicu nevidím. Jednoducho niektorí z vás sú neprijateľní na tieto pozície, ktoré tam sú navrhnuté, a preto si stojím za tým, čo som povedal, že ste zabudli, kto tu kádroval v minulom volebnom období. Pán poslanec Blanár, keby bola možnosť hlasovať o každom tom jednom zastúpení, o každej tej jednej delegácii, resp. o každom, každej skupine priateľstva osobitne, tak by som to možno bral, pretože tam hlasovaním by sme sa vedeli vyjadriť k tým jednotlivým menám. Keďže to bolo teraz ako en bloc, celé, tak tento postup, ktorý zvolil pán poslanec Osuský, si myslím, že je úplne správny a za ním si stojím.
B. Bugár, podpredseda NR SR: (2002-07-03):
M. Maxon, poslanec: Ďakujem pekne za slovo. Predpokladám, pán kolega, že ste hovorili v mene poslaneckého klubu Strany demokratickej ľavice. A je to tretí alebo štvrtýkrát, kedy sme v podstate počuli to isté, o čo sa všetko SDĽ-ka usilovala. Vy hovoríte, že voliči vystavia všetkým politickým subjektom vládnej koalície účet, no vy ste prvý. Vám už občania Slovenskej republiky účet vystavili, a predpokladám, že bude definitívny, ale nie preto som sa prihlásil. Pán predseda poslaneckého klubu, neklamte. Zoberte si písomnú dokumentáciu a korešpondenciu vášho ministra - ministra práce, sociálnych vecí a rodiny, a jeho korešpondenciu v súvislosti so sociálnou chartou, o ktorej ste hovorili, a pol roka dozadu vám z nej bude jasné, že oznámil príslušným orgánom, ktorých sa to týka, že Slovenská republika bude pripravená túto chartu podpísať a ratifikovať najskôr o dva roky. Vy si dnes z toho robíte politickú kampaň a populistické reči na Slovensku. Fakty sú celkom iné.
Pellegrini, Peter, predseda NR SR (2015-11-24):
Ďakujem pekne. Nech sa páči, dávam slovo teraz spoločnému spravodajcovi Marošovi Kondrótovi.
Grausová, Natália, poslankyňa NR SR (2017-12-01):
Ďakujem za slovo. Pán poslanec pán kolega Bastrnák, opakovane ste sa pri svojom vystúpení v rozprave ospravedlňovali a vyviňovali, že to nie je váš nápad, tie doplnkové ordinačné hodiny. Tak buďte taký láskavý, poviete nám, čí to teda bol nápad, keď to nebol váš? Ďakujem.
Bugár, Béla, podpredseda NR SR (2019-09-18):
Prosím, prezentujme sa a hlasujme o tomto návrhu. (Hlasovanie.) Prítomných 140, za 137, proti 1, nehlasovali 2. Konštatujem, že návrh sme schválili. Vážené panie poslankyne, páni poslanci, vyhlasujem veľmi krátku prestávku a potom pristúpime k prerošovanej rozpr...., prerušenej rozprave k predchádzajúcemu zákonu, kde nedokončil svoje vystúpenie pán poslanec Mihál. Takže prestávka do 17.20 hod. (Prestávka.) (Po prestávke.)
Vášáryová, Magdaléna, poslankyňa NR SR (2015-07-01):
A, áno, pán Osuský, pán poslanec, totižto ťažké je to teraz exekvovať, že čo kto ako by to mal urobiť, ale my nemáme takú ucelenú predstavu, ako by sme mali my fungovať v európskom priestore s naším malým mediálnym priestorom. Nemáme tú predstavu. A ani sa nej v podstate stále nevieme dohodnúť. A je to pre našu obrovskú škodu, pretože ten malý trh je vystavený veľkým útokom a veľmi nebezpečným útokom. A to je na tom to nepríjemné. Pani Mezenská, ja keď niekto začína, verte, že nie ste tu sama, že si vás veľmi vážim, tak ja už čakám tú najväčšiu kritiku. Takže môžete si odpustiť tie slová, ja znesiem aj tú kritiku, ale toto nemusíte používať, ale väčšina ľudí to používa. Ja som vás veľmi mala rada, ale vy ste taká a taká. A, pán Blanár, no, viete, keď sme počuli prvýkrát It´s been a hard day´s night, tak sme boli úžasní, hoci je to len tuším 5 nových anglických slov, lebo vtedy sme vedeli málo po anglicky, ale keď už sme potom museli rozumieť Fool on the hill, no tak to už sme na to potrebovali dokonca tú angličtinu študovať. To znamená, ja nevylučujem, že mladí autori budú svoje básnické schopnosti zdokonaľovať, ale chcela by som, aby tie texty písali básnici a nie tí, ktorí ešte k tomu si napíšu aj hudbu, ešte si napíšu aj ten text. Ja si myslím, že okrem pár pesničkárov málokto dokáže skladať báječne hudbu aj písať texty.
P. Paška, predseda NR SR: (2009-10-27):
(Hlasovanie.) 134 prítomných, 81 za, 52 sa zdržalo, 1 nehlasoval. Návrh sme schválili. Sme v treťom čítaní . Otváram rozpravu. (Ruch v sále.) Chcete sa prihlásiť do rozpravy, pán poslanec Minárik a pán poslanec Slafkovský? Nie. Vyhlasujem rozpravu za skončenú.
P. Hrušovský, predseda NR SR: (2004-06-17):
Chce reagovať pán poslanec Mikuš. Zapnite pána poslanca Mikuša.
Petrík, Simona, poslankyňa NR SR (2016-04-28):
Nemám procedurálny návrh ja. Ja, ja som tam bola s faktickou. (Prerušenie vystúpenia predsedajúcim.)
Krajniak, Milan, dočasne poverený minister práce, sociálnych vecí a rodiny SR (2023-03-28):
Dobrý deň prajem. Vážené dámy a páni, vážený pán podpredseda, vážené pani poslankyne, páni poslanci, cieľom tejto novely je reagovať na veci, ktoré sa priebežne v systéme sociálneho poistenia menia. Ja by som vás chcel upozorniť na najdôležitejšiu vec, ktorú považujem, a to je novelizovanie alebo aktualizovanie tzv. prílohy IV upravujúcej percentuálnu mieru poklesu zárobkovej činnosti podľa druhu zdravotného postihnutia, to znamená, že vlastne to sú tie diagnózy, na základe ktorých sa vypočítava invalidný dôchodok. Keďže žijeme v dobe, kedy najmä rôzne civilizačné choroby sú na vzostupe, a v minulosti sa nedalo predpokladať, že takýmto spôsobom budú ovplyvňovať život našich občanov, tak na základe odborného posúdenia pracovnej skupiny zloženej z posudkových lekárov sociálneho poistenia, rovnako po konzultácii s hlavnými odborníkmi ministerstva zdravotníctva Slovenskej republiky a inými špecialistami navrhujú aktualizovať túto prílohu. Takže toto ja považujem za taký najdôležitejší rys tejto novely zákona. Rokujeme o nej v prvom čítaní, takže chcel by som vás potom poprosiť o podporu. Ďakujem pekne.
Číž, Miroslav, podpredseda NR SR (2015-06-17):
Ďakujem, pani navrhovateľka. Gestorský výbor určil za spravodajcu pána poslanca Štefana Kuffu. Má slovo.
Mojš, Milan, poslanec NR SR (2017-05-16):
Pán predsedajúci, keďže sme hlasovali o pozmeňujúcich návrhoch zo spoločnej správy a o návrhoch, ktoré odzneli v rozprave, sme v treťom čítaní , otvorte, prosím, rozpravu.
Bugár, Béla, podpredseda NR SR (2018-11-30):
Pán poslanec Dostál.
Kolesík, Andrej, poslanec NR SR (2015-06-30):
Pán predseda, teraz dajte, prosím, hlasovať o mojom pozmeňujúcom návrhu, ktorý som predložil v rozprave.
Náhlik, Peter, poslanec NR SR (2016-09-06):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady Slovenskej republiky pre financie a rozpočet a ústavnoprávnemu výboru. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Prosím, dajte o mojom návrhu hlasovať.
Paška, Pavol, predseda NR SR (2013-02-05):
Hlasujeme o bodoch 1 až 8 zo spoločnej správy. (Hlasovanie.) 139 prítomných, 122 bolo za, 15 sa zdržalo, 2 nehlasovali. Tieto body sme schválili.
P. Paška, predseda NR SR: (2007-09-20):
(Hlasovanie.) 140 prítomných, 6 bolo za, 100 proti, 34 sa zdržalo. Tento návrh sme neschválili.
V. Veteška, podpredseda NR SR: (2003-04-09):
Pán poslanec, máte slovo.
Kadúc, Miroslav, poslanec NR SR (2015-12-04):
Ďakujem veľmi pekne. Pán poslanec Hrušovský, ak ma pamäť neklame, tak to je zase ten istý pozmeňovák, ktorý sme prerokovávali na grémiu, s ktorým prišiel pán prezident. Ak ma pamäť neklame, tak bola všeobecná zhoda naprieč celým politickým spektrom na vecnom riešení tohto návrhu. Jediná výtka, ktorá zaznela, bola, že počkajme, až sa bude otvárať ústava, vtedy sa poďme o tom baviť, vtedy to tam zapracujme. Hlasovanie o tomto pozmeňováku ukáže, či v tejto sieni prevláda do najväčšej možnej miery politika alebo praktické riešenie, či tu platia prázdne sľuby alebo činy. Ja za tento pozmeňovák zahlasujem, pretože si myslím, že je správny. A neviem si predstaviť nikoho z opozície, že by hlasoval inak. A keďže sa otvára ústava, malo by to platiť aj pre poslancov SMER-u.
Krajniak, Milan, poslanec NR SR (2023-05-18):
Pán poslanec Oravec, tento návrh zákona bol v pripomienkovom konaní dlhé týždne až mesiace. Ešte za môjho pôsobenia na ministerstve som vždy akéhokoľvek poslanca ku akémukoľvek zákonu nielenže vždy pozval na rokovanie, ale na rozdiel možno od bežnej tradície z minulosti som dal k dispozícii každému poslancovi Národnej rady, ktorý prejavil záujem, možnosť skonzultovať s ktorýmkoľvek odborníkom vecne príslušným na ministerstve ktorúkoľvek otázku. A nielen to. Dal som možnosť, a kolegovia z opozície to vedia potvrdiť, nielenže som sa s nimi stretával oficiálne na ministerstve, ale výslovne som im povedal, že dokonca ešte keď chcú prepočítať dopady svojich návrhov, tak Inštitút sociálnych... sociálnej politiky, alebo legislatívci ministerstva, alebo vecne príslušní členovia ministerstva sú im k dispozícii, aby akékoľvek takéto návrhy mohli odkonzultovať. A všetky tieto návrhy boli konzultované týždne, týždne. Každý, kto mohol a chcel o týchto návrhoch diskutovať, tak mohol. Mimochodom, pán poslanec, veľká časť tých návrhov opravuje to, čo tvoj kolega pán poslanec Cmorej pokazil. A o týchto opravách bol aj konkrétne tvoj kolega poslanec Cmorej pred mnohými týždňami informovaný a boli s ním prediskutované tieto opravy. (Reakcia z pléna.) Diskutovali sme tu v ministerskom salóniku v Národnej rade (ruch v sále a zaznievanie gongu) za prítomnosti viacerých poslanc... viacerých kolegov z ministerstva.
Jurinová, Erika, podpredsedníčka NR SR (2014-03-18):
Ďakujem, pán minister. Pán spravodajca, máte záujem sa vyjadriť? Nemá. Prerušujem rokovanie o tomto bode programu. Pokračujeme prvým čítaním o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkov, stavovských organizáciách v zdravotníctve a o zmene a doplnení niektorých zákonov v znení neskorších predpisov. Vládny návrh zákona má parlamentnú tlač 884, návrh na jeho pridelenie na prerokovanie výborom je v rozhodnutí č. 888. Nech sa páči, pani ministerka Zvolenská, máte slovo. (Rokovanie o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov , tlač 884.)
Danko, Andrej, podpredseda NR SR (2024-01-09):
Poslankyňa Kleinert.
Blanár, Juraj, podpredseda NR SR (2023-06-14):
S faktickou pán poslanec Kočiš.
Laššáková, Jana, podpredsedníčka NR SR (2015-06-26):
Príjemné dobré ráno, vážené panie poslankyne, páni poslanci, otváram ôsmy rokovací deň 53. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Tibor Bastrnák, Otto Brixi, Milan Géci, Rudolf Chmel, Štefan Kuffa, Viliam Novotný, Martin Poliačik, Ivan Varga, Magdaléna Vášáryová, Anna Vitteková, Péter Vörös a Ľubomír Želiezka. Podľa schváleného programu pristúpime k prvému čítaniu o návrhu, o vládnom návrhu zákona o štátnej službe profesionálnych vojakov a o zmene a doplnení niektorých zákonov . Vládny návrh zákona je uverejnený ako tlač 1049, návrh na jeho pridelenie na prerokovanie výborom je v rozhodnutí č. 1572. Poprosím ministra obrany Slovenskej republiky Martina Glváča, aby vládny návrh zákona uviedol. Nech sa páči, pán minister, máte slovo.
V. Veteška, podpredseda NR SR: (2005-03-17):
D. Podracká, poslankyňa: Ďakujem za slovo. Možno, pán Lintner, tu ide o dva pohľady, akože mužský a ženský. Ja ako matka to vnímam tak, že keby sa to stalo môjmu dieťaťu, tak by som si neželala, alebo by to bolo vlastne znehodnotenie môjho materstva alebo chyba aj v akomsi princípe. Ide tu o mieru. Táto miera podľa mňa bola prekročená. Neviem ju vôbec nejako kvantifikovať, kde miera končí a kde sa začína prekračovanie miery. Ale myslím si, že tá etická a psychologická rovina problémov by nemala byť vylúčená zo zákona. A to, že to v spravodajstve bolo 3 dni, na to sa zabudne, lebo pamäť davu trvá 2 mesiace, ale v tom dieťati to ostane na celý život. Tak ak sa tu hovorilo aj v súvislosti s prerokúvaním Trestného zákona, že treba mať na zreteli nielen tých, ktorí páchajú to násilie, ale aj obete, tak toto dieťa je v istom zmysle psychologickou obeťou vysielania.
Laššáková, Jana, doterajšia podpredsedníčka NR SR (2016-03-23):
Pán poslanec Peter Kresák.
Číž, Miroslav, podpredseda NR SR (2014-12-11):
Ďakujem. Trošičku tu máme problém s interpretáciou rokovacieho poriadku, pretože predsa interpelácia je osobnostný prejav poslanca. Tak ale iste je možno vo verejnom záujme aj táto informácia, takže dúfajme odpovedajúci na interpelácie zaregistruje aj súvisiace akty a prípadne budeme mať šťastie, že sa objaví v jeho odpovedi aj toto. Ďakujem pekne. Tak už definitívne uzatváram rozpravu, teda pre písomne prihlásených. A teraz sa pýtam, kto sa do rozpravy hlási ústne. Ústne pán poslanec Hlina. Ak to je všetko, uzatváram možnosť prihlásiť sa do rozpravy ústne a slovo má pán poslanec Hlina.
Simon, Zsolt, minister pôdohospodárstva a rozvoja vidieka SR (2011-05-19):
Ak dovolíte, rád odpoviem. Pán poslanec Petrák je tiež jedným z predstaviteľov miestnej samosprávy. A tiež je to v jeho kompetencii a na jeho rozhodnutí, či tie dane zvýši alebo či tie danie nezvýši, resp. celej samosprávy. A čo sa týka červenej nafty a sľubov. Pani kolegyňa, chcel by som len podotknúť, že červená nafta je citlivou otázkou pre poľnohospodárov. Dotklo sa ich to sumou 20 mil. eur pre tento rok. Vláda Roberta Fica takto dala 30 mil. na firmu COLUMBEX. Ďakujem.
Kaščáková, Renáta, poslankyňa NR SR (2017-04-06):
Pán Burian, vy ste sa takou rečníckou otázkou zamysleli, že prečo pán Tomáš dostáva takéto esemesky? Vy ste vyzerali, ako keby ste mu uverili, že tie esemesky teda sú pravdivé, ktoré hovoria, že to, čo hovorí pani Blahová, sú klamstvá. „Pán Erik, Blahová klame!“ „Pán Tomáš, pani Blahová klame!“ No ja som teraz len za tú veľmi krátku chvíľu som dostala, neni to síce 30 esemesiek, ale dostala som zopár e-mailov, ktoré hovoria: „Pán Erik Tomáš, Blahová má pravdu.“ „Pani Kaščáková, Blahová má pravda.“ „Pani Blahová hovorí pravdu, je to smutné, ale je to tak.“ Ja vám to tiež môžem ukázať, pán Tomáš (reakcia z pléna), takisto; ja hovorím k pánovi Burianovi, nie k vám. (Reakcie z pléna.) To je všetko. (Ruch v sále.)
Jurzyca, Eugen, poslanec NR SR (2016-11-24):
Ďakujem pekne. Chcel by som oceniť, alebo vypichnúť dve veci, ktoré ma pozitívne zaujali. Jednak aké razantné opatrenia Janka Cigániková navrhuje, to nebýva zvykom v rozprave. A druhá vec je dôraz na tú prevenciu. Ono to aj súvisí s tým, alebo osvetu, čo hovoril aj Peter Osuský, to znamená, že človek do veľkej miery si je zodpovedný za svoje zdravie. A súčasne ale z toho podľa mňa vyplýva, že v rámci napríklad projektu Hodnota za peniaze by sa „minfin“ mohol pozrieť na to, ako efektívne na zdravie vplýva osveta verzus drahé lieky. Možno by sme dostali prekvapujúce výsledky. Ďakujem.
T. Cabaj, podpredseda NR SR: (2009-06-16):
Takže, pán minister, nech sa páči, máte slovo.
Bugár, Béla, podpredseda NR SR (2011-07-12):
Áno, bol všeobecný súhlas, pardon.
Bugár, Béla, podpredseda NR SR (2011-05-26):
Pán poslanec Ondruš, môžete reagovať na faktické poznámky.
R. Madej, poslanec: (2006-12-13):
Pán predsedajúci, prosím, dajte hlasovať.
Žitňanská, Jana, poslankyňa NR SR (2022-10-05):
Som negatívna, hej, len.
Laurenčík, Milan, podpredseda NR SR (2021-05-11):
Pán poslanec Karahuta, chcete reagovať na faktické poznámky? Nechcete, takže toto bol ozaj už teda posledný príspevok v rozprave. Ja vyhlasujem rozpravu za skončenú. Ešte sa spýtam, či chcete zaujať stanovisko ako spravodajca k celej rozprave, alebo toto sme mohli chápať ako stanovisko. Ďakujem, nechcete. Prerušujem rokovanie o tomto bode programu. Vážené panie poslankyne, vážení páni poslanci, teraz nasleduje druhé čítanie o návrhu skupiny poslancov na vydanie zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov. Návrh zákona má parlamentnú tlač 455, spoločná správa výborov má tlač 455a. Dávam slovo poslankyni Kataríne Hatrákovej, aby za skupinu poslancov návrh zákona odôvodnila, pani poslankyňa, máte slovo. [Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov , tlač 455.]
Žiga, Peter, minister životného prostredia SR (2015-11-12):
Ďakujem pekne. Vážená pani predsedajúca, vážené panie poslankyne, páni poslanci, vládny návrh zákona vychádza z cieľov nariadenia Európskeho parlamentu a Rady č. 517/2014 o fluórovaných skleníkových plynoch, ktorým sa zrušuje nariadenie Európskeho spoločenstva č. 842/2006 a ktoré sa začalo uplatňovať od 1. januára 2015, zosúlaďuje ho s ustanovením citovaného nariadenia, dopĺňa požiadavky a podmienky, ktoré vyplynuli pre členské štáty z uvedeného nariadenia a ktoré je potrebné stanoviť na jeho realizáciu. Vládnym návrhom zákona sa súčasne upravujú ustanovenia, ktorých zmena vyplynula z aplikácie zákona v praxi. V príslušných ustanoveniach sú upravené a doplnené povinnosti osôb, ktoré nakladajú s fluórovanými skleníkovými plynmi, a upravované požiadavky na výrobky a zariadenia, ktoré vzišli z aplikačnej praxe, požiadavky týkajúce sa evidencie a oznamovania údajov o týchto plynoch a výrobkoch a zariadeniach, ktoré tieto plyny obsahujú, vymedzuje a spresňuje niektoré pojmy, boli doplnené niektoré správne delikty a nadväzne naň aj sankcie za porušenie tohto zákona, ako aj nariadenia Európskeho parlamentu a Rady č. 517/2014. Predkladaný návrh zákona je v súlade s Ústavou Slovenskej republiky, ústavnými zákonmi, zákonmi a všeobecne záväznými predpismi, medzinárodnými zmluvami, ktorými je Slovenská republika viazaná, ako aj s právom Európskej únie. Pani predsedajúca, skončil som, ďakujem.
Šofranko, Mária, poslankyňa NR SR (2022-03-22):
Ďakujem pekne. Viem, že nájsť úplne dokonalý konsenzus je prakticky nemožné. Viem však jedno, že novela vysokoškolského zákona je potrebná, 83 fakúlt verejných aj štátnych vysokých škôl z celkového počtu 106 prednieslo požiadavku na zmenu súčasnej novely. Po mnohých diskusiách a rokovaniach došlo k zapracovaniu určitých pripomienok zo strany ministerstva školstva. Stále však vnímam nespokojnosť určitej časti akademického sektora, ktorá nie je s riešením spokojná. Ja by som sa teraz chcela poďakovať všetkým, ktorí prejavili záujem, snahu a ochotu akokoľvek konštruktívne prispieť k tejto téme. Myslím si, že slovenské vysoké školy a slovenskí študenti si zaslúžia kvalitný vysokoškolský zákon. Ďakujem veľmi pekne.
Laššáková, Jana, podpredsedníčka NR SR (2013-09-25):
Pán poslanec Hlina, nech sa páči.
Ďuriš Nicholsonová, Lucia, podpredsedníčka NR SR (2017-05-17):
Áno, ďakujem. Otváram všeobecnú rozpravu. Písomne sa prihlásil pán poslanec Rastislav Schlosár, dávam mu slovo. Nech sa páči.
B. Bugár, podpredseda NR SR: (2003-04-24):
M. Beňová, poslankyňa: Ďakujem veľmi pekne, pán predsedajúci. Pán poslanec Cabaj, veď ja viem, že som tu krátko, ale snažím sa k tým veciam, ktorým sa venujem, aj zaujať stanovisko. Chcela by som povedať, že to uznesenie, ktoré prijímala táto Národná rada, bolo prijímané aj s podporou Hnutia za demokratické Slovensko a že to bola nielen dohoda grémia, ale aj dohoda všetkých poslaneckých klubov a veľmi dobre sme vedeli, prečo to uznesenie prijímame práve v čase, keď bol predkladaný návrh zákona o voľbách do Európskeho parlamentu. Takisto, pán poslanec Husár, chcem povedať, že ja si nesmierne vážim Ústavu Slovenskej republiky a práve preto, že si ju nesmierne vážim, myslím si, že nie je správne, aby sme tu len tak čiastkovo prijímali takéto zásadné rozhodnutia. Ešte raz chcem zdôrazniť, že to, čo bude upravovať mandát poslanca Európskeho parlamentu, nemôže byť upravované v ústave len vo vzťahu k mandátu poslanca Národnej rady, ale aj k mnohým ďalším funkciám v tomto štáte, a preto si myslím, že by sme sa na to mali lepšie pripraviť a že by sme to mali potom prijímať komplexne.
Duchoň, Daniel, poslanec NR SR (2014-10-30):
Samozrejme nikto nikomu nechce zatvárať ústa. Ja si myslím, že vy máte absolútne dostatočný priestor na to, aby ste prezentoval svoje názory. Ja som iba hovoril o tom, akým spôsobom sa staviate proste k zákonným povinnostiam a k normám. Jednoducho, ak tam sú nejaké pravidlá a vy ich ignorujete tak arogantným spôsobom, tak je to vec podľa mňa, o ktorej treba hovoriť. Ja som sa k zákonu ako takému vyjadril, tým nespochybňujem slová ministra obrany a pokiaľ v konečnom dôsledku sa, ten rozsah zverejnenia bude podobný so Slovenskou informačnou službou ako takou, nemám s tým problém. Ja som iba hovoril, že laická verejnosť a vôbec občania nemajú šancu reálne zhodnotiť a vyhodnotiť oprávnenosť nakladania týchto výdavkov. Ďakujem.
Hrušovský, Pavol, podpredseda NR SR (2010-07-08):
Vážené panie poslankyne, páni poslanci, vedomý si toho, že nie celkom v súlade s rokovacím poriadkom, ale predsa len mi dovoľte, aby som vyjadril úprimnú vďaku za podporu na voľbu za podpredsedu Národnej rady Slovenskej republiky. V tejto chvíli si uvedomujem veľkú zodpovednosť, ktorú ste mi touto voľbou zverili. Chcem vás ubezpečiť o tom, že aj táto voľba je pre mňa istým záväzkom byť rovnako veľkorysý voči všetkým vám bez ohľadu na to, či je niektorý poslanec opozičný alebo koaličný. Toto bude jediným mojím pravidlom, ak mi pán predseda zverí viesť rokovanie Národnej rady Slovenskej republiky, ktoré budem používať okrem ústavy a rokovacieho poriadku tak, aby som dokázal presvedčiť, že táto Národná rada si zaslúži úctu všetkých občanov Slovenskej republiky. Nie vo všetkom. Určite pri hlasovaniach o zákonoch si budeme rozumieť, ale pri vedení schôdzí vás chcem ešte raz ubezpečiť, že budete všetci pred zákonom rovní. Ďakujem pekne. (Potlesk.)
Pčolinský, Peter, podpredseda NR SR (2022-11-09):
Ďakujem pekne. Vyhlasujem rozpravu za skončenú. Navrhovateľ pravdepodobne už nechce zaujať stanovisko. Pán spravodajca? Nie. Prerušujem teda rokovanie o tomto bode programu. (Reakcia z pléna.) Hlasovanie bude... najbližší termín. To znamená, dnes o 11.00 hod. (Reakcia v pléne.) Teraz budeme pokračovať v prerušenej rozprave návrhu na voľbu verejného ochrancu práv (tlač 1261). Prosím poverenú členku výboru pre ľudské práva a národnostné menšiny poslankyňu Evu Hudecovú, aby zaujala miesto určené pre spravodajcov. A do rozpravy je písomne prihlásená pani poslankyňa Katarína Hatráková, ktorej teraz odovzdávam slovo. (Pokračovanie rokovania o návrhu na voľbu verejného ochrancu práv , tlač 1261.)
P. Hrušovský, predseda NR SR: (2005-12-14):
zákon o zmene zákona o koncesionárskych poplatkoch a o prevádzkovaní rozhlasového a televízneho vysielania (tlač 1384), ktorý prerokúvame ako tlač 1384, bez bočných komentárov, nech sa páči.